《看梅呈同游东阁清源》
宋代·刘植

此树何年向此栽，孤根低倚佛楼台。不嫌幽壑逢春晚，独在空庭立雪来。

一段精神肪玉润，数松掩映翠屏开。知心藉尔岁寒友，每到花边不忍回。

作者简介：刘植，字成道，永嘉（今浙江温州）人。安上曾孙。理宗绍定三年（一二三○）曹豳官大理寺簿时有唱和。有《渔屋集》，已佚。事见《江湖后集》卷一四。今录诗二十五首。